stanford-oval/wikipedia huggingface dataset:
พระครูปลัดสุวัฒนโพธิคุณ (สมชาย ฐานวุฑฺโฒ)
การศึกษา

พระครูปลัดสุวัฒนโพธิคุณ สำเร็จการศึกษาระดับ ม.ศ.1 - ม.ศ.3 โรงเรียนสกลราชวิทยานุกูล จังหวัดสกลนคร ระดับ ม.ศ.4 - ม.ศ.5 โรงเรียนเตรียมอุดมศึกษา กรุงเทพมหานคร ระดับปริญญาตรีแพทยศาสตรบัณฑิต รุ่นที่ 35 จุฬาลงกรณ์มหาวิทยาลัย ระดับปริญญาโท และปริญญาเอก ทางด้านพุทธศาสตร์ศึกษา (Buddhist Studies) มหาวิทยาลัยโตเกียว ประเทศญี่ปุ่น
ทางพุทธศาสนา พระครูปลัดสุวัฒนโพธิคุณ สอบได้ระดับเปรียญธรรม 3 ประโยค
อุปสมบท

พระครูปลัดสุวัฒนโพธิคุณ ได้อุปสมบทเมื่อวันที่ 2 มิถุนายน พ.ศ. 2528 ตรงกับวันวิสาขบูชา ณ อุโบสถ วัดพระธรรมกาย โดยมีสมเด็จพระมหารัชมังคลาจารย์ (ช่วง วรปุญฺโญ) (ขณะดำรงสมณศักดิ์ที่พระธรรมปัญญาบดี) วัดปากน้ำ ภาษีเจริญ เป็นพระอุปัชฌาย์ และมีพระไชยบูลย์ ธมฺมชโย อดีตเจ้าอาวาสวัดพระธรรมกาย เป็นพระกรรมวาจาจารย์ พระเผด็จ ทตฺตชีโว รองเจ้าอาวาสวัดพระธรรมกาย เป็นพระอนุสาวนาจารย์ และได้รับฉายาทางพระพุทธศาสนาว่า ฐานวุฑโฒ
สมณศักดิ์

พ.ศ. 2558 ได้รับแต่งตั้งจากพระมหาโพธิวงศาจารย์ (ทองดี สุรเตโช) ให้ดำรงตำแหน่งฐานานุกรมพระราชาคณะเจ้าคณะรอง ชั้นหิรัญบัฏ ในราชทินนามปรากฏตามสัญญาบัตร ที่ พระครูปลัดสุวัฒนโพธิคุณ ไพบูลศาสนภารธุราทร บวรสังฆานุนายก
ตำแหน่ง > ฝ่ายปกครอง

ผู้ช่วยเจ้าอาวาสวัดพระธรรมกาย ดูแลงานการศึกษาและเผยแผ่ธรรมะ
เจ้าอาวาสวัดพระธรรมกายโตเกียว ประเทศญี่ปุ่น
ตำแหน่ง > ฝ่ายการศึกษา

อธิการบดีมหาวิทยาลัยธรรมกาย แคลิฟอร์เนีย
ผู้อำนวยการศูนย์พุทธศาสตร์ศึกษา DCI
การทำงาน

ประธานคณะทำงานฝ่ายไทย ร่วมมือกับมหาวิทยาลัยปักกิ่ง ประเทศจีน ในโครงการแปลพระไตรปิฎกบาลีเป็นภาษาจีน
ประธานคณะกรรมการโครงการพระไตรปิฎกคอมพิวเตอร์ ฉบับสมาคมบาลีปกรณ์ (Pali Text Society) ประเทศอังกฤษ
ประธานอำนวยการสร้างวัดไทยในประเทศญี่ปุ่น
ประธานอำนวยการสร้างศูนย์การศึกษาเขาแก้วเสด็จ จังหวัดปราจีนบุรี
มีผลงานหนังสือธรรมะ แถบบันทึกเสียง และ VCD รวมกว่า 200 รายการ รวมยอดการเผยแพร่กว่า 3,000,000 เล่ม/ชิ้น
ผลงาน

หนังสือธรรมะ แถบบันทึกเสียง MP3, VCD และ DVD รวมกว่า 200 รายการ
รวมยอดการเผยแผ่กว่า 3,000,000 เล่ม/ชิ้น
หนังสือมงคลชีวิต 38 ประการ "ฉบับทางก้าวหน้า"
ช่อง Youtube และเพจ Facebook ชื่อ พระมหาสมชาย ฐานวุฑฺโฒ มีผู้ติดตามจำนวนมาก
ผลงาน > งานเขียน

ตัวอย่างงานเขียนของ พระครูปลัดสุวัฒนโพธิคุณ
มงคลชีวิต "ฉบับทางก้าวหน้า"
เส้นทางพระบรมโพธิสัตว์
ศาสตร์แห่งสมาธิ
ทันโลกทันธรรม
ความรักรสอูมามิ
ความลับของความรัก
อย่ามโน!! รักแท้มันใหญ่มาก
ตัวเราไม่ธรรมดา
เพราะไม่รู้สินะ
ไขปัญหาความเชื่อ
มังกรสอนใจ
บริหารความสุข 360 องศา
เพราะไม่รู้สินะ ต.รู้ทันชีวิต
รางวัล

ได้รับพระราชทานรางวัลเสาเสมาธรรมจักร งานวิสาขบูชาปี พ.ศ. 2557 สาขาแต่งหนังสือทางพระพุทธศาสนา
รางวัล > รางวัลพิเศษ

พ.ศ. 2522 ชนะเลิศการสอบแข่งขันทางฟิสิกส์และคณิตศาสตร์ ระหว่างนักเรียนมัธยมศึกษาตอนปลายทั่วประเทศจำนวน 3600 คน จัดสอบโดยคณะวิศวกรรมศาสตร์ มหาวิทยาลัยเกษตรศาสตร์
พ.ศ. 2522 ชนะเลิศการสอบแข่งขันทางฟิสิกส์ ซึ่งจัดโดยสถาบันฟิสิกส์เซ็นเตอร์
พ.ศ. 2523 ชนะเลิศการสอบแข่งขันทางวิทยาศาสตร์ ซึ่งจัดโดยคณะวิทยาศาสตร์ จุฬาลงกรณ์มหาวิทยาลัย โดยเป็นตัวแทนของคณะแพทย์เข้าแข่งขัน
พ.ศ. 2526 ได้รับคัดเลือกเป็นนิสิตผู้มีความประพฤติดีของพุทธสมาคมแห่งประเทศไทยในพระบรมราชูปถัมภ์ เนื่องในวันวิสาขบูชา 26 พฤษภาคม 2526
สายการบินสกู๊ต

ระวังสับสนกับ นกสกู๊ต
สายการบินสกู๊ต (อังกฤษ: Scoot) เป็นสายการบินราคาประหยัดในเครือสิงคโปร์แอร์ไลน์ โดยมีฐานการบินหลักที่ท่าอากาศยานชางงีสิงคโปร์  โดยวางตัวเป็นสายการบินต้นทุนต่ำระยะไกล และมีเส้นทางบินระยะกลางถึงระยะไกลจาก ท่าอากาศยานนานาชาติจางี สาธารณรัฐสิงคโปร์ โดยมีแผนการบินที่จะเปิดเส้นทางบินไปยัง ประเทศออสเตรเลีย และ ประเทศจีน ใดยใช้เครื่องบินแบบโบอิง 777 สายการบินสกู๊ตเป็นอีกหนึ่งความพยายามของบริษัทแม่อย่างสิงคโปร์แอร์ไลน์ส ที่จะจับกลุ่มลูกค้าซึ่งต้องการบินในราคาประหยัด โดยสามารถบรรเทาปัญหาค่าเชื้อเพลิงที่พุ่งสูงลิบไปพร้อมๆ กัน โดยเริ่มให้บริการเที่ยวบินแรกจากสิงคโปร์ไปยังนครซิดนีย์ เมื่อวันที่ 4 มิถุนายน 2555
ประวัติ

ในเดือนพฤษภาคม พ.ศ. 2554 สายการบินสิงคโปร์แอร์ไลน์ส ประกาศความตั้งใจที่จะสร้างสายการบินใหม่ในเครือ โดยจะเป็นสายการบินต้นทุนต่ำระยะไกล  เพื่อเป็นทางเลือกให้ผู้โดยสารสามารถเดินทางในเส้นทางปกติ แต่จ่ายน้อยกว่าสายการบินทั่วไปสูงสุดถึง 40%
ในเดือนกรกฎาคม พ.ศ. 2554 สายการบินสิงคโปร์แอร์ไลน์ส ประกาศให้นาย Campbell Wilson เป็นผู้บริหารของสายการบินที่จะจัดตั้งขึ้นใหม่
วันที่ 1 พฤศจิกายน พ.ศ. 2554 ได้ประกาศชื่อสายการบินใหม่นั้น คือชื่อ "สกู๊ต"
วันที่ 11 มกราคม พ.ศ. 2555 สายการบินสกู๊ตเปิดตัวชุดยูนิฟอร์มของพนักงานต้อนรับบนเครื่องบิน, ออกแบบโดย ESTA  เก็บถาวร 2013-04-06 ที่ เวย์แบ็กแมชชีน โทนสีเหลือง-ดำ ซึ่งออกมาในแนวเดียวกันกับสีของโลโก้ ของสายการบินที่เน้นความสดใส ร่าเริง
ในเดือนพฤษภาคม พ.ศ. 2555 สายการบินได้รับเครื่องลำแรก โดยรับจากสายการบินสิงคโปร์แอร์ไลน์ส เป็นเครื่องบินแบบ โบอิง 777-200ER โดยทาสีกราฟิกเหลืองขาวข้อความ FlyScoot.com และเปลี่ยน IATA code (ตัวอักษรที่สายการบินใช้นำหน้ารหัสเที่ยวบิน) จาก OQ เป็น TZ ด้วย
เมื่อวันที่ 4 มิถุนายน 2555 เริ่มให้บริการเที่ยวบินแรก จากสิงคโปร์สู่นครซิดนีย์ ประเทศออสเตรเลีย ต่อมาในวันที่ 12 มิถุนายน 2555 เริ่มให้บริการเที่ยวบิน จากสิงคโปร์สู่โกลด์โคสต์ ประเทศออสเตรเลีย และเป็นเส้นทางบินที่ 2 สู่ประเทศออสเตรเลีย
ในปี พ.ศ. 2557 สายการบินสกู๊ตร่วมทุนกับนกแอร์ ก่อตั้งสายการบินนกสกู๊ต
ในปี พ.ศ. 2559 สายการบินสกู๊ตได้เข้าร่วมเป็นสายการบินสมาชิกของพันธมิตรสายการบิน แวลูอัลไลแอนซ์ (Value Alliance)
สายการบินสกู๊ตได้ควบรวมกิจการเข้ากับไทเกอร์แอร์ และไทเกอร์แอร์ถูกเปลี่ยนเป็นสกู๊ตทั้งหมด โดยมีผลตั้งแต่วันที่ 25 กรกฎาคม พ.ศ. 2560 โดยในช่วงแรกนั้นเครื่องบินของไทเกอร์แอร์บางลำจะยังคงมีโลโก้เดิมติดอยู่ และจะทยอยเปลี่ยนเป็นสกู๊ตจนครบทุกลำ พร้อมกันนี้สกู๊ตได้เปลี่ยน IATA code อีกครั้ง จาก TZ เป็น TR ซึ่งก่อนหน้านี้ TR เป็นตัวอักษรนำหน้ารหัสเที่ยวบินของไทเกอร์แอร์นั่นเอง สำหรับการบินในประเทศไทยนั้น ส่วนของไทเกอร์แอร์เดิมที่เปลี่ยนชื่อไปเป็นสกู๊ตแล้วยังคงเปิดทำการที่ท่าอากาศยานนานาชาติสุวรรณภูมิตามเดิม และส่วนของสกู๊ตดั้งเดิมยังคงเปิดทำการที่ท่าอากาศยานนานาชาติดอนเมืองตามเดิม ซึ่งอาจทำให้ผู้ใช้บริการเกิดความสับสนได้เนื่องจากสกู๊ตยังคงใช้งานทั้งสองสนามบินดังกล่าว
ฝูงบิน > ฝูงบินปัจจุบัน

ณ เดือนสิงหาคม ค.ศ. 2024 สายการบินสกู๊ตมีเครื่องบินประจำการในฝูงบินดังนี้:
| เครื่องบิน | ประจำการ | คำสั่งซื้อ | ผู้โดยสาร> J | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- |
| แอร์บัส เอ320-200 | 15 | — | — | 180 | 180 |  |
| แอร์บัส เอ320นีโอ | 6 | 12 | — | 186 | 186 | ส่งมอบภายในปี 2025 |
| แอร์บัส เอ321นีโอ | 9 | 7 | — | 236 | 236 |  |
| โบอิง 787-8 | 11 | 2 | 18 | 311 | 329 |  |
| โบอิง 787-8 | 11 | 2 | 21 | 314 | 335 |  |
| โบอิง 787-9 | 10 | 4 | 35 | 340 | 375 | สองลำโอนย้ายมาจากสิงคโปร์แอร์ไลน์ในเดือนพฤษภาคม ค.ศ. 2023 |
| เอ็มบราเออร์ อี190-อี2 | 2 | 7 | — | 118 | 118 | เริ่มส่งมอบในเดือนมีนาคม ค.ศ. 2024 |
| รวม | 53 | 29 |  |  |  |  |
สายการบินสกู๊ตมีอายุฝูงบินเฉลี่ย 7.3 ปี
ฝูงบิน > ฝูงบินในอดีต

สายการบินสกู๊ตเคยให้บริการเครื่องบินดังต่อไปนี้:
| อากาศยาน | รวม | ใช้งาน | เกษียณ | ทดแทน | หมายเหตุ |
| --- | --- | --- | --- | --- | --- |
| แอร์บัส เอ319-100 | 2 | 2017 | 2019 | แอร์บัส เอ320นีโอ |  |
| โบอิง 777-200อีอาร์ | 6 | 2012 | 2015 | โบอิง 787 ดรีมไลเนอร์ |  |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Scoot
Scoot official website
| ด ค กสายการบินสมาชิกของ  แวลูอัลไลแอนซ์  (Value Alliance) |
| --- | --- | --- |
| สมาชิกผู้ก่อตั้ง | เซบูแปซิฟิก • เซบโก • เชจูแอร์ • นกแอร์ • สกู๊ต |  |
| สมาชิกเพิ่มเติมหลังการก่อตั้ง | ยังไม่มี |  |
| สมาชิกในอดีต | ไทเกอร์แอร์ • ไทเกอร์แอร์ออสเตรเลีย •  นกสกู๊ต •  วานิลลาแอร์ |  |
แอร์บัส เอ320-200 ของสกู๊ต
โบอิง 787-8 ของสกู๊ต
โบอิง 787-9 ของของสกู๊ต
ถัด พรหมมาณพ

| ถัด พรหมมาณพท> ม., ต.ช. |
| --- | --- |


รัฐมนตรีไม่ประจำกระทรวง
ดำรงตำแหน่ง 21 กุมภาพันธ์ – 8 เมษายน พ.ศ. 2491
นายกรัฐมนตรี: ควง อภัยวงศ์
 
ข้อมูลส่วนบุคคล
เกิด: 11 มกราคม พ.ศ. 2442 อำเภอเมืองพัทลุง จังหวัดพัทลุง
เสียชีวิต: 15 กรกฎาคม พ.ศ. 2502 (60 ปี)
พรรคการเมือง: ประชาธิปัตย์ (2495–2500)
คู่สมรส: เปี่ยม พรหมมาณพ

ถัด พรหมมาณพ (11 มกราคม พ.ศ. 2442 - 15 กรกฎาคม พ.ศ. 2502) อดีตรัฐมนตรีไม่ประจำกระทรวง และ อดีตสมาชิกสภาผู้แทนราษฎรจังหวัดพัทลุง 4 สมัย
ประวัติ

นายถัด พรหมมาณพ เกิดเมื่อวันที่ 11 มกราคม พ.ศ. 2442 เป็นบุตรของนายพุ่ม และ นางบุญมี พรหมมาณพ สำเร็จการศึกษาระดับวุฒิ ปป. จาก โรงเรียนฝึกหัดครูบวรนิเวศ (มหาวิทยาลัยราชภัฏพระนคร ในปัจจุบัน) สมรสกับนางเปี่ยม พรหมมาณพ (สกุลเดิม: เตมียะทัต) มีบุตร-ธิดา รวม 7 คน
การทำงาน

ถัด เริ่มรับราชการเป็นครูฝึกสอนที่โรงเรียนพัทลุง ก่อนที่จะลาออกเพื่อมาศึกษาต่อ หลังจากจบการศึกษา จึงเข้ารับราชการครั้งแรกที่โรงเรียนพาณิชยการวัดสามพระยา (มหาวิทยาลัยเทคโนโลยีราชมงคลพระนคร วิทยาเขตพณิชยการพระนคร ในปัจจุบัน) ใน พ.ศ. 2467 ถึง พ.ศ. 2477 และได้กลับเข้ามารับราชการอีกครั้งในตำแหน่งครู และเจริญในหน้าที่จนได้เป็นครูใหญ่ที่โรงเรียนพัทลุง ต่อมาลาออกจากราชการเป็นครั้งที่ 2 เพื่อมาลงเล่นการเมือง จนกระทั่งกลับมารับราชการอีกครั้ง ที่กองแผนงาน กรมสามัญศึกษา กระทรวงศึกษาธิการ
งานการเมือง

ถัด ลงสมัครรับเลือกตั้งสมาชิกสภาผู้แทนราษฎรจังหวัดพัทลุงครั้งแรก ใน พ.ศ. 2480 ซึ่งได้รับเลือกตั้งในครั้งแรก และได้รับเลือกจนถึง พ.ศ. 2495 รวม 4 สมัย
ถัด ได้รับตำแหน่งทางการเมืองสำคัญ คือ รัฐมนตรีไม่ประจำกระทรวง ในรัฐบาลพันตรีควง อภัยวงศ์ เมื่อปี พ.ศ. 2491
งานการเมือง > สมาชิกสภาผู้แทนราษฎร

ถัด พรหมมาณพ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 จังหวัดพัทลุง
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 (เลือกตั้งซ่อม) จังหวัดพัทลุง
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดพัทลุง
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จังหวัดพัทลุง
ถึงแก่อนิจกรรม

ถัด พรหมมาณพ เสียชีวิตด้วยโรคอัมพาตในสมอง เมื่อวันที่ 15 กรกฎาคม พ.ศ. 2502 สิริอายุรวม 60 ปี มีพิธีพระราชทานเพลิงศพเมื่อวันที่ 23 กรกฎาคม พ.ศ. 2502 ณ วัดคูหาสวรรค์ อำเภอเมืองพัทลุง จังหวัดพัทลุง
เครื่องราชอิสริยาภรณ์

พ.ศ. 2489 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2492 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
อรรถชัย อนันตเมฆ

| อรรถชัย อนันตเมฆ |
| --- | --- |
เกิด: 22 เมษายน พ.ศ. 2508 (59 ปี) จังหวัดนราธิวาส ประเทศไทย
ส่วนสูง: 190 เซนติเมตร
อาชีพ: นักแสดง ผู้กำกับภาพยนตร์ นักการเมือง
ปีที่แสดง: พ.ศ. 2530 - 2555
อรรถชัย อนันตเมฆ (ชื่อเล่น โด่ง เกิดเมื่อวันที่ 22 เมษายน พ.ศ. 2508 -; ที่จังหวัดนราธิวาส) เป็นนักแสดง พิธีกร นักการเมือง และ นักเคลื่อนไหวทางการเมืองชาวไทย อดีตข้าราชการการเมืองตำแหน่งประจำสำนักเลขาธิการนายกรัฐมนตรี อรรถชัยจบการศึกษาจากโรงเรียนเซนต์ดอมินิก
รุ่นที่ 15 และภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2531
ประสบการณ์ วงการบันเทิง โทรทัศน์ ตั้งแต่ปี 2528 – 2554 นักแสดง พิธีกร คนเขียนบท ผู้กำกับการแสดง ผู้จัดรายการโทรทัศน์ ผู้จัดรายการเมืองในยูทูป นักการเมือง และ นักเคลื่อนไหวทางการเมืองชาวไทย และครูสอนการแสดง บริษัท กันตนา ปี 2547-2552
ด้านการเมือง อดีตข้าราชการการเมืองตำแหน่งประจำสำนักเลขาธิการนายกรัฐมนตรี ปี 2554-2557
ประวัติ

เข้าสู่วงการบันเทิงด้วยการเป็นนายแบบโดม่อนแมนมาก่อน  จากนั้นจึงมีผลงานการแสดงครั้งแรกจากภาพยนตร์เรื่อง เธอร้องไห้เมื่อคืนนี้  ในปี พ.ศ. 2530 จากการกำกับของ เพิ่มพล เชยอรุณ ต่อด้วยผลงานทางภาพยนตร์และละครโทรทัศน์ ซึ่งบทบาทช่วงแรกมักได้รับเป็นพระเอกกับพระรอง ต่อมาจึงพลิกบทบาทส่วนใหญ่เป็นตัวร้าย
ผลงานในระยะหลัง เป็นครูสอนการแสดงที่สถาบันการแสดงของกันตนา รวมทั้งเป็นพิธีกรในรายการเรียลลิตี้โชว์ ทางช่อง 7 ชุด เกมชีวิต ในปี พ.ศ. 2543 และรับบทเป็นอาจารย์ในละครชุด น้องใหม่ร้ายบริสุทธิ์ ทางช่อง 3 และบท พระมหินทราธิราช ในละครอิงประวัติศาสตร์เรื่อง กษัตริยา ทางช่อง 5 ในปี พ.ศ. 2545
ในปี พ.ศ. 2552 ในการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ หรือ นปช. อรรถชัยได้ขึ้นเวทีปราศรัยด้วย โดยได้กล่าวพาดพิงไปถึง ศรัณยู วงศ์กระจ่าง ซึ่งเป็นนักแสดงรุ่นพี่ที่เป็นแกนนำของกลุ่มพันธมิตรประชาชนเพื่อประชาธิปไตย กลุ่มขั้วตรงข้ามขัดแย้งกัน ที่เป็นแกนนำสำคัญบุกยึดสนามบินในประเทศ เมื่อปี 2551    และในการชุมนุมปี พ.ศ. 2553 อรรถชัยก็ได้ถูกหมายเรียกในข้อหากระทำผิดพระราชบัญญัติความมั่นคง โดยฝ่าฝืนประกาศของ ผู้อำนวยการศูนย์อำนวยการรักษาความสงบเรียบร้อย (ศอ.รส.) แต่ต่อมาในรัฐบาลที่มีนางสาวยิ่งลักษณ์ ชินวัตร เป็นนายกรัฐมนตรี ในกลางปี พ.ศ. 2554 อรรถชัยได้รับแต่งตั้งให้เป็นข้าราชการการเมืองประจำสำนักเลขาธิการนายกรัฐมนตรี พร้อมด้วยแกนนำกลุ่ม นปช.อีกหลายคน อาทิ ไพจิตร อักษรณรงค์ หรือรังษี เสรีชัย
ต่อมา 22 พฤษภาคม พ.ศ.2557 มีการรัฐประหารยึดอำนาจรัฐบาลยิ่งลักษณ์โดยคณะรักษาความสงบแห่งชาติ  ศาลทหารได้ออกหมายจับอรรถชัยเมื่อวันที่ 9 มิถุนายน พ.ศ. 2557 ฐานขัดคำสั่งคณะรักษาความสงบแห่งชาติไม่มารายงานตัวตามกำหนด  พ.ร.บ.กฎอัยการศึก พ.ศ. 2557 ที่ 41/2557 โดยอรรถชัยได้ลี้ภัยไปต่างประเทศหลายประเทศ
แต่ในปี พ.ศ. 2563 ศาลรัฐธรรมนุญมีคำวินิจฉัยที่ 30/2563 ว่าประกาศคณะรักษาความสงบแห่งชาติฉบับที่ 29/2557 และ ฉบับที่ 41/2557 ที่ออกหมายจับนั้นขัดหรือแย้งต่อรัฐธรรมนูญ  ต่อมาทนายวิญญัติ ชาติมนตรี ได้ยื่นคำร้องต่อศาลแขวงดุสิตเพื่อให้เพิกถอนหมายจับอรรถชัยตามคำวินิจฉัยของศาลรัฐธรรมนูญ วันที่ 3 กันยายน 2564 ศาลแขวงดุสิตมีคำสั่งเพิกถอนหมายจับตามคำร้อง ปัจจุบันอรรถชัยได้เดินทางกลับประเทศไทยโดยไม่มีคดีใดๆ  ปัจจุบันจัดรายการวิเคราะห์ข่าวสารและการเมืองทางยูทูป ช่อง รู้ทัน แชนแนล รู้ทัน แชนแนล
ผลงานการแสดง > ภาพยนตร์

พ.ศ. 2530 เธอร้องไห้เมื่อคืนนี้ รับบท ชาย
พ.ศ. 2530 ลุ้นอลเวง รับบท แก๊งค์
พ.ศ. 2532 ตะเพียนทอง
พ.ศ. 2533 เพชรพระอุมา รับบท แงซาย
พ.ศ. 2533 รักเพี้ยน เพี้ยน รับบท เพี้ยน
พ.ศ. 2534 เปลวไฟในตะวัน รับบท วรงค์
พ.ศ. 2534 วิญญาณคนเป็น ตอน ขออยู่เพื่อรัก
พ.ศ. 2534 ผ่าปืน 91 รับบท เคน
พ.ศ. 2535 ไอ้เข้
พ.ศ. 2537 มังกรเจ้าพระยา
พ.ศ. 2542 ดอกไม้ในทางปืน รับบท มือสังหารของอาเฟย
พ.ศ. 2545 ขังแปด รับบท ปริญญา
พ.ศ. 2546 ศพไร้เงา รับบท เม่น
พ.ศ. 2548 ซุ้มมือปืน รับบท กอล์ฟ (รับเชิญ)
พ.ศ. 2553 คนไทยทิ้งแผ่นดิน รับบท ลิบุ๋น
ผลงานการแสดง > ซิตคอม

พ.ศ. 2534 - 2535: 25 ขวาสุด ช่อง 7 (นักแสดงประจำ)
พ.ศ. 2545: ระเบิดเถิดเทิง ช่อง 5 (นักแสดงรับเชิญ)
พ.ศ. 2547: โคกคูนตระกูลไข่ ตอน ศิลปินไข่ ช่อง 5 (นักแสดงรับเชิญ)
พ.ศ. 2557: ประชาธิปไตยที่รัก ช่องเอเชียอัปเดต ออกอากาศได้2ตอน (นักแสดงประจำ)
ผลงานการแสดง > มิวสิควิดีโอ

พ.ศ. 2531: เพลง ไม่เป็นไรเลย ของ นูโว
พ.ศ. 2531: เพลง จากน้อง ของ กิตติคุณ เชียรสงค์
พ.ศ. 2531: เพลง คำมั่นสัญญา ของ กิตติคุณ เชียรสงค์
พ.ศ. 2531: เพลง สีดา ของ ดนุพล แก้วกาญจน์
พ.ศ. 2534: ไปให้ไกล เพลง  ของ มาลีวัลย์ เจมีน่า
พ.ศ. 2535: เพลง ฟ้า...ดอกไม้และเธอ ของ อิทธิ พลางกูร
พ.ศ. 2535: เพลง อย่าทนอีกเลย ของ อิทธิ พลางกูร
ผลงานการแสดง > โฆษณา

พ.ศ. 2532 แบรนด์โรลออนเฟรชแอนด์คราย
งานบทประพันธ์ละคร

พ.ศ. 2546: พ่อดอกรักเร่ ไอทีวี
พ.ศ. 2549: นรกตัวสุดท้าย ช่อง 3
พ.ศ. 2550: เขาหาว่าหนูเป็นเจ้าหญิง ช่อง 7
งานพิธีกร

พ.ศ. 2534 รายการ คู่มือคู่รถ ช่องช่อง 7
พ.ศ. 2555 - พ.ศ. 2557: รายการสามแยก ปากแมว ช่องเอ็มวีทีวี
พ.ศ. 2557: รายการสุขเสรีไทย ตอนที่ 2 ออกอากาศออนไลน์บนยูทูบ
พ.ศ. 2560 - ปัจจุบัน: รายการรู้ทัน ออกอากาศออนไลน์บนยูทูบ
เครื่องราชอิสริยาภรณ์

พ.ศ. 2556 -  เครื่องราชอิสริยาภรณ์อันมีเกียรติยศยิ่งมงกุฎไทย ชั้นตริตาภรณ์มงกุฏไทย (ต.ม.)
พ.ศ. 2554 -  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นจัตุรถาภรณ์ช้างเผือก (จ.ช.)
แหล่งข้อมูลอื่น

เฟสบุ๊ค : อรรถชัย อียู อนันตเมฆ
ช่อง รู้ทัน แชนแนล ที่ยูทูบ
ช่อง วีรชาติ อนันตเมฆ ที่ยูทูบ
อำเภอลำปลายมาศ

| อำเภอลำปลายมาศ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Lam Plai Mat
ใจกลางตัวอำเภอลำปลายมาศ
คำขวัญ: อุทยานลำน้ำมาศ พระธาตุทะเมนชัย ยิ่งใหญ่ศาลเจ้าพ่อ สิ่งทอผ้าพื้นบ้าน อาหารเลื่องลือไกล มีชัยศูนย์สร้างงาน
แผนที่จังหวัดบุรีรัมย์ เน้นอำเภอลำปลายมาศ
พิกัด: 15°1′30″N 102°50′18″E﻿ / ﻿15.02500°N 102.83833°E﻿ / 15.02500; 102.83833
ประเทศ:  ไทย
จังหวัด: บุรีรัมย์
พื้นที่
 • ทั้งหมด: 802.50 ตร.กม. (309.85 ตร.ไมล์)
ประชากร (2564)
 • ทั้งหมด: 132,190 คน
 • ความหนาแน่น: 164.72 คน/ตร.กม. (426.6 คน/ตร.ไมล์)
รหัสไปรษณีย์ : 31130
รหัสภูมิศาสตร์: 3110
ที่ตั้งที่ว่าการ: ที่ว่าการอำเภอลำปลายมาศ ถนนเทียมดิษฐ์อุทิศ ตำบลลำปลายมาศ อำเภอลำปลายมาศ จังหวัดบุรีรัมย์ 31130
 ส่วนหนึ่งของสารานุกรมประเทศไทย
ลำปลายมาศ เป็นอำเภอหนึ่งทางทิศตะวันตกของจังหวัดบุรีรัมย์ มีแหล่งน้ำสำคัญคือ ลำน้ำมาศ        สินค้าสำคัญได้แก่ ผ้าไหมมัดหมี่, จักสานไม้, ไข่เค็มพอกดิน และแคนตาลูป
ธนาคารเพื่อการเกษตรและสหกรณ์การเกษตร สาขาลำปลายมาศ
ที่มาของชื่อ

ความหมายของชื่อ "ลำปลายมาศ" แยกได้เป็นสามคำ ดังนี้
ลำ หมายถึง เส้นทางหรือสายน้ำ
ปลาย เพี้ยนและกร่อนมาจากคำส่วยหรือคำเขมรว่า "ประ" แปลว่า เงิน
มาศ เป็นคำสันสกฤต แปลว่า ทอง
เมื่อรวมความแล้ว ลำปลายมาศจึงแปลว่า "เส้นทางหรือสายน้ำเงินทอง"
ประวัติ

เดิมบริเวณอำเภอลำปลายมาศเป็นเพียงหมู่บ้านเล็ก ชุมชนกลุ่มน้อย มีความสำคัญทางประวัติศาสตร์ไม่มากนัก จนกระทั่งทางราชการได้สร้างทางรถไฟจากนครราชสีมา ผ่านมาทางหมู่บ้านแห่งนี้ ผู้คนจับจองที่ดิน สร้างบ้านเรือนจำนวนมากขึ้น
เมื่อเส้นทางรถไฟผ่านจนไปสิ้นสุดลงที่อุบลราชธานีแล้ว จึงมีคนตั้งชื่อหมู่บ้านบริเวณนี้ขึ้น เรียกกันมาตลอดว่า "บ้านหนองยาง" ช่วงเวลานั้นเมื่อมีสถานีรถไฟแล้ว ชาวบ้านก็เรียกชื่อสถานีว่า "สถานีหนองยาง" หรือ "สะเตหนองยาง" โดยในตอนนั้น บ้านหนองยางยังขึ้นกับอำเภอนางรอง
ต่อมาได้มีการตั้งเป็น กิ่งอำเภอลำปลายมาศ ขึ้นกับอำเภอเมืองบุรีรัมย์ (วันที่ 23 กุมภาพันธ์ พ.ศ. 2478) และ ยกฐานะขึ้นเป็น อำเภอลำปลายมาศ จังหวัดบุรีรัมย์ (วันที่ 21 ตุลาคม 2490)
ประวัติการตั้งตำบลต่าง ๆ

วันที่ 23 กุมภาพันธ์ 2478 แยกพื้นที่ตำบลทะเมนชัย ตำบลตลาดโพธิ์ อำเภอเมืองบุรีรัมย์ และตำบลยางลาว (ตำบลโคกกลางในปัจจุบัน) อำเภอนางรอง มาตั้งเป็น กิ่งอำเภอลำปลายมาศ ขึ้นกับอำเภอเมืองบุรีรัมย์
วันที่ 3 เมษายน 2482 โอนพื้นที่หมู่ 19 (ในขณะนั้น) ของตำบลบ้านบัว อำเภอเมืองบุรีรัมย์ มาขึ้นกับตำบลทะเมนชัย กิ่งอำเภอลำปลายมาศ อำเภอเมืองบุรีรัมย์ และตั้งตำบลลำปลายมาศ แยกออกจากตำบลทะเมนชัย
วันที่ 30 กรกฎาคม 2483 เปลี่ยนแปลงชื่อตำบลยางลาว กิ่งอำเภอลำปลายมาศ อำเภอเมืองบุรีรัมย์ เป็น ตำบลโคกกลาง
วันที่ 31 ธันวาคม 2483 เปลี่ยนแปลงเขตจังหวัดนครราชสีมากับจังหวัดบุรีรีมย์ โดยโอนพื้นที่ตำบลโคกสะอาด อำเภอพิมาย จังหวัดนครราชสีมา ไปขึ้นกับ กิ่งอำเภอลำปลายมาศ อำเภอเมืองบุรีรัมย์ จังหวัดบุรีรัมย์
วันที่ 21 ตุลาคม 2490 ยกฐานะกิ่งอำเภอลำปลายมาศ อำเภอเมืองบุรีรัมย์ เป็น อำเภอลำปลายมาศ
วันที่ 17 กันยายน 2498 จัดตั้งสุขาภิบาลลำปลายมาศ ในท้องที่บางส่วนของตำบลลำปลายมาศ
วันที่ 17 ธันวาคม 2500 ตั้งตำบลหนองคู แยกออกจากตำบลลำปลายมาศ และตั้งตำบลห้วยหิน แยกออกจากตำบลหนองกะทิง
วันที่ 23 กันยายน 2501 เปลี่ยนแปลงเขตตำบลในท้องที่ของอำเภอลำปลายมาศ (1,2,3,4,5)
(1) โอนพื้นที่หมู่ 13 (ในขณะนั้น) ของตำบลลำปลายมาศ ไปตั้งเป็นหมู่ 14 ของตำบลหนองคู
(2) โอนพื้นที่หมู่ 3 (ในขณะนั้น) ของตำบลห้วยหิน ไปตั้งเป็นหมู่ 7 ของตำบลหนองกะทิง
(3) โอนพื้นที่หมู่ 5 (ในขณะนั้น) ของตำบลห้วยหิน ไปตั้งเป็นหมู่ 16 ของตำบลหนองกะทิง
(4) โอนพื้นที่หมู่ 8 (ในขณะนั้น) ของตำบลหนองกะทิง ไปตั้งเป็นหมู่ 3 ของตำบลห้วยหิน
(5) โอนพื้นที่หมู่ 17 (ในขณะนั้น) ของตำบลหนองกะทิง ไปตั้งเป็นหมู่ 5 ของตำบลห้วยหิน
วันที่ 21 มีนาคม 2510 ตั้งตำบลแสลงพัน แยกออกจากตำบลทะเมนชัย
วันที่ 14 ตุลาคม 2512 ตั้งตำบลไทยสามัคคี แยกออกจากตำบลหนองกะทิง และตั้งตำบลสระแก้ว แยกออกจากตำบลห้วยหิน
วันที่ 19 ตุลาคม 2514 ตั้งตำบลเมืองแฝก แยกออกจากตำบลตลาดโพธิ์ และตั้งตำบลบ้านยาง แยกออกจากตำบลโคกกลาง
วันที่ 24 มิถุนายน 2518 ตั้งตำบลไผทรินทร์ แยกออกจากตำบลหนองกะทิง
วันที่ 4 ธันวาคม 2522 ตั้งตำบลโคกล่าม แยกออกจากตำบลโคกสะอาด
วันที่ 23 กันยายน 2523 ตั้งตำบลหินโคน แยกออกจากตำบลหนองคู
วันที่ 21 เมษายน 2524 แยกพื้นที่ตำบลสระแก้ว ตำบลห้วยหิน และตำบลไทยสามัคคี อำเภอลำปลายมาศ มาตั้งเป็น กิ่งอำเภอหนองหงส์ ขึ้นกับอำเภอลำปลายมาศ
วันที่ 5 เมษายน 2526 จัดตั้งสุขาภิบาลหนองหงส์ ในท้องที่บางส่วนของตำบลสระแก้ว
วันที่ 7 มิถุนายน 2526 เปลี่ยนแปลงเขตสุขาภิบาลลำปลายมาศ เพื่อความเหมาะสมในการบริหารกิจการและการทะนุบำรุงท้องถิ่น
วันที่ 27 กันยายน 2526 จัดตั้งสุขาภิบาลทะเมนชัย ในท้องที่บางส่วนของตำบลทะเมนชัย และตำบลแสลงพัน
วันที่ 2 ตุลาคม 2527 ตั้งตำบลหนองชัยศรี แยกออกจากตำบลสระแก้ว
วันที่ 25 พฤศจิกายน 2528 ตั้งตำบลหนองบัวโคก แยกออกจากตำบลแสลงพัน
วันที่ 11 ธันวาคม 2529 ตั้งตำบลเมืองฝ้าย แยกออกจากตำบลไทยสามัคคี
วันที่ 6 สิงหาคม 2530 ตั้งตำบลบุโพธิ์ แยกออกจากตำบลตลาดโพธิ์ และตั้งตำบลสระทอง แยกออกจากตำบลสระแก้ว
วันที่ 31 ธันวาคม 2530 ยกฐานะกิ่งอำเภอหนองหงส์ อำเภอลำปลายมาศ เป็น อำเภอหนองหงส์
วันที่ 22 ธันวาคม 2536 ตั้งตำบลหนองโดน แยกออกจากตำบลบ้านยาง
วันที่ 25 พฤษภาคม 2542 ยกฐานะสุขาภิบาลลำปลายมาศ และสุขาภิบาลทะเมนชัย เป็นเทศบาลตำบลลำปลายมาศ และเทศบาลตำบลทะเมนชัย ตามลำดับ
ที่ตั้งและอาณาเขต

อำเภอตั้งอยู่อยู่ห่างจากตัวจังหวัดไปทางทิศตะวันตกระยะทางประมาณ 31 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอชุมพวง อำเภอลำทะเมนชัย (จังหวัดนครราชสีมา) และอำเภอคูเมือง
ทิศตะวันออก ติดต่อกับอำเภอคูเมืองและอำเภอเมืองบุรีรัมย์
ทิศใต้ ติดต่อกับอำเภอชำนิและอำเภอหนองหงส์
ทิศตะวันตก ติดต่อกับอำเภอห้วยแถลงและอำเภอชุมพวง (จังหวัดนครราชสีมา)
การแบ่งเขตการปกครอง > การปกครองส่วนภูมิภาค

อำเภอลำปลายมาศแบ่งพื้นที่การปกครองออกเป็น 16 ตำบล 216 หมู่บ้าน
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  | ลำปลายมาศ |  | (Lam Plai Mat) |  |  |  | - |  |  |  |  | 9. |  | เมืองแฝก |  | (Mueang Faek) |  | 17 หมู่บ้าน |  |
| 2. |  | หนองคู |  | (Nong Khu) |  |  |  | 14 หมู่บ้าน |  |  |  |  | 10. |  | บ้านยาง |  | (Ban Yang) |  | 13 หมู่บ้าน |  |
| 3. |  | แสลงพัน |  | (Salaeng Phan) |  |  |  | 17 หมู่บ้าน |  |  |  |  | 11. |  | ผไทรินทร์ |  | (Phathairin) |  | 19 หมู่บ้าน |  |
| 4. |  | ทะเมนชัย |  | (Thamen Chai) |  |  |  | 17 หมู่บ้าน |  |  |  |  | 12. |  | โคกล่าม |  | (Khok Lam) |  | 12 หมู่บ้าน |  |
| 5. |  | ตลาดโพธิ์ |  | (Talat Pho) |  |  |  | 9 หมู่บ้าน |  |  |  |  | 13. |  | หินโคน |  | (Hin Khon) |  | 16 หมู่บ้าน |  |
| 6. |  | หนองกะทิง |  | (Nong Kathing) |  |  |  | 11 หมู่บ้าน |  |  |  |  | 14. |  | หนองบัวโคก |  | (Nong Bua Khok) |  | 13 หมู่บ้าน |  |
| 7. |  | โคกกลาง |  | (Khok Klang) |  |  |  | 16 หมู่บ้าน |  |  |  |  | 15. |  | บุโพธิ์ |  | (Bu Pho) |  | 8 หมู่บ้าน |  |
| 8. |  | โคกสะอาด |  | (Khok Sa-at) |  |  |  | 16 หมู่บ้าน |  |  |  |  | 16. |  | หนองโดน |  | (Nong Don) |  | 8 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอลำปลายมาศประกอบด้วยองค์กรปกครองส่วนท้องถิ่น 17 แห่ง ได้แก่
เทศบาลตำบลลำปลายมาศ ครอบคลุมพื้นที่ตำบลลำปลายมาศทั้งตำบล รวมถึงบางส่วนของตำบลหนองคูและตำบลหินโคน
เทศบาลตำบลทะเมนชัย ครอบคลุมพื้นที่บางส่วนของตำบลทะเมนชัยและตำบลหนองบัวโคก
องค์การบริหารส่วนตำบลหนองคู ครอบคลุมพื้นที่ตำบลหนองคู (นอกเขตเทศบาลตำบลลำปลายมาศ)
องค์การบริหารส่วนตำบลแสลงพัน ครอบคลุมพื้นที่ตำบลแสลงพันทั้งตำบล
องค์การบริหารส่วนตำบลทะเมนชัย ครอบคลุมพื้นที่ตำบลทะเมนชัย (นอกเขตเทศบาลตำบลทะเมนชัย)
องค์การบริหารส่วนตำบลตลาดโพธิ์ ครอบคลุมพื้นที่ตำบลตลาดโพธิ์ทั้งตำบล
องค์การบริหารส่วนตำบลหนองกะทิง ครอบคลุมพื้นที่ตำบลหนองกะทิงทั้งตำบล
องค์การบริหารส่วนตำบลโคกกลาง ครอบคลุมพื้นที่ตำบลโคกกลางทั้งตำบล
องค์การบริหารส่วนตำบลโคกสะอาด ครอบคลุมพื้นที่ตำบลโคกสะอาดทั้งตำบล
องค์การบริหารส่วนตำบลเมืองแฝก ครอบคลุมพื้นที่ตำบลเมืองแฝกทั้งตำบล
องค์การบริหารส่วนตำบลบ้านยาง ครอบคลุมพื้นที่ตำบลบ้านยางทั้งตำบล
องค์การบริหารส่วนตำบลผไทรินทร์ ครอบคลุมพื้นที่ตำบลผไทรินทร์ทั้งตำบล
องค์การบริหารส่วนตำบลโคกล่าม ครอบคลุมพื้นที่ตำบลโคกล่ามทั้งตำบล
องค์การบริหารส่วนตำบลหินโคน ครอบคลุมพื้นที่ตำบลหินโคน (นอกเขตเทศบาลตำบลลำปลายมาศ)
องค์การบริหารส่วนตำบลหนองบัวโคก ครอบคลุมพื้นที่ตำบลหนองบัวโคก (นอกเขตเทศบาลตำบลทะเมนชัย)
องค์การบริหารส่วนตำบลบุโพธิ์ ครอบคลุมพื้นที่ตำบลบุโพธิ์ทั้งตำบล
องค์การบริหารส่วนตำบลหนองโดน ครอบคลุมพื้นที่ตำบลหนองโดนทั้งตำบล
โครงสร้างพื้นฐาน > การขนส่ง

รถยนต์: กรุงเทพฯ–สระบุรี–ปากช่อง–นครราชสีมา–ห้วยแถลง–ลำปลายมาศ ระยะทางประมาณ 355 กิโลเมตร
รถไฟ ( การรถไฟแห่งประเทศไทย): สายตะวันออกเฉียงเหนือ
สถานี: หนองกระทิง – ลำปลายมาศ – ทะเมนชัย – บ้านแสลงพัน
รถโดยสาร (กิจการทัวร์): กรุงเทพฯ-ลำปลายมาศ
เครื่องบิน (นกแอร์และไทยแอร์เอเชีย): กรุงเทพฯ–บุรีรัมย์ (อำเภอสตึก) ต่อจากนั้นเดินทางโดยรถประจำทางสายสตึก–บุรีรัมย์ ต่อด้วยสายบุรีรัมย์–ลำปลายมาศ หรือบุรีรัมย์–นครราชสีมา
โครงสร้างพื้นฐาน > การศึกษา

โรงเรียนอนุบาลลำปลายมาศ
โรงเรียนลำปลายมาศพัฒนา
โรงเรียนลำปลายมาศ
โรงเรียนธารทองพิทยาคม
โรงเรียนเมืองแฝกพิทยาคม
โรงเรียนทะเมนชัยพิทยาคม
โรงเรียนตลาดโพธิ์พิทยาคม
โรงเรียนจตุราษฎร์พิทยาคม
วิทยาลัยเทคนิคบุรีรัมย์ (ศูนย์การเรียนรู้ลำปลายมาศ)
โรงเรียนรัตนะเทคโนโลยี
วัฒนธรรม

อำเภอลำปลายมาศมีเทศกาลท้องถิ่นที่สำคัญ คือ เทศกาลงานงิ้ว ซึ่งจัดขึ้นในเดือนธันวาคมของทุกปี
เขตเทศบาลในอำเภอลำปลายมาศ
สถานีรถไฟลำปลายมาศ เป็นสถานีรถไฟประจำอำเภอ มีขบวนรถโดยสารจอดทุกขบวน
สถานีรถไฟทะเมนชัย
ประเทศตูนิเซียในโอลิมปิกเยาวชนฤดูร้อน 2010

ประเทศตูนิเซีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติตูนิเซียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 24 คน ใน 10 ชนิดกีฬา ผลการแข่งขันครั้งนี้ประเทศตูนิเซียไม่ได้รับเหรียญรางวัล
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
 กรีฑา: